# Jakub Jankto

Jakub Jankto (Praga, Txèquia, 19 de gener de 1996) és un futbolista professional txec que juga com a migcampista a l'Sparta de Praga, de la primera divisió txeca, cedit pel Getafe, de la lliga espanyola, i a la selecció nacional de la República Txeca.

## Carrera de club

Jankto va fitxar per l'Udinese procedent de l'Slavia de Praga el 2014 per una quantitat de 700.000 euros. Sense arribar a debutar a la lliga amb l'equip, va ser cedit a l'Ascoli, de la Serie B, el 2015.
Va debutar a la lliga professional amb l'Ascoli el 15 de setembre de 2015 en una victòria a casa per 1-0 a la Serie B contra el Virtus Entella.
El 6 de juliol del 2018, la Sampdoria va anunciar que Jankto s'havia unit al club en un acord de préstec inicial amb l'obligació de fer la transferència permanent per 15 milions d'euros. El 12 d'agost del 2018, Jankto va anotar en el seu debut amb la Sampdoria en una victòria per 1-0 a la Coppa Itàlia contra el Viterbese. La Sampdoria més tard va fer la transferència permanent.
El 20 d'agost de 2021, Jankto va signar un contracte de dos anys amb el Getafe CF de la Lliga espanyola. El 10 d'agost de l'any següent, va tornar al seu país natal després de fitxar per l'Sparta de Praga en qualitat de cedit per un any.

## Vida personal

El 13 de febrer de 2023, Jankto va declarar públicament la seva homosexualitat a les xarxes socials, convertint-se en el primer futbolista internacional de categoria absoluta en actiu a fer-ho. La decisió de Jankto va rebre el suport de clubs de futbol, futbolistes i altres esportistes.

## Estadístiques
### Club

    A l'últim partit jugat el 28 gener 2023
Partits i gols per club, temporada i competició :
| Club | Temporada | Lliga | Lliga | Lliga | Copa nacional | Copa nacional | Total | Total |
| Club | Temporada | Divisió | Part. | Gols | Part. | Gols | Part. | Gols |
| Ascoli (cedit) | 2015–16 | Sèrie B | 34 | 5 | 1 | 0 | 35 | 5 |
| Udinese | 2016–17 | Sèrie A | 29 | 5 | 1 | 0 | 30 | 5 |
| Udinese | 2017–18 | Sèrie A | 36 | 4 | 3 | 2 | 39 | 6 |
| Udinese | Total | Total | 65 | 9 | 4 | 2 | 69 | 11 |
| Sampdoria(cedit) | 2018–19 | Sèrie A | 25 | 0 | 3 | 1 | 28 | 1 |
| Sampdoria | 2019-20 | Sèrie A | 30 | 2 | 1 | 0 | 31 | 2 |
| Sampdoria | 2020-21 | Sèrie A | 35 | 6 | 2 | 0 | 37 | 6 |
| Sampdoria | 2021–22 | Sèrie A | 0 | 0 | 1 | 0 | 1 | 0 |
| Sampdoria | Total | Total | 90 | 8 | 7 | 1 | 97 | 9 |
| Getafe | 2021–22 | La Lliga | 14 | 0 | 1 | 0 | 15 | 0 |
| Sparta Praga (cedit) | 2022–23 | Primera Lliga Txeca | 10 | 1 | 0 | 0 | 10 | 1 |
| Total carrera | Total carrera | Total carrera | 213 | 23 | 13 | 3 | 226 | 26 |
* ↑ Includes Coppa Italia, Copa del Rey

### Internacional

    A l'últim partit jugat el 5 juny 2022
Partits i gols per selecció i any :
| Selecció nacional | Any | Partits | Gols |
| República Txeca | 2017 | 10 | 1 |
| República Txeca | 2018 | 7 | 1 |
| República Txeca | 2019 | 9 | 1 |
| República Txeca | 2020 | 4 | 0 |
| República Txeca | 2021 | 11 | 1 |
| República Txeca | 2022 | 4 | 0 |
| Total | Total | 45 | 4 |

## Referències

* ↑ «Jankto has never played in the league, now the Slavia talent goes to Udine for millions». iDNES.cz. [Consulta: 14 febrer 2016].
* ↑ «Jankto joins Samp on initial loan deal». , 06-07-2018 [Consulta: 6 juliol 2018].
* ↑ «Sampdoria vs. Viterbese Castrense 1–0». [Consulta: 14 octubre 2018].
* ↑ «COMUNICADO OFICIAL | Jakub Jankto» (en castellà). Getafe CF, 20-08-2021. Arxivat de l'original el 23 de setembre 2021. [Consulta: 20 agost 2021].
* ↑ «COMUNICADO OFICIAL | Jankto» (en castellà). Getafe CF, 10-08-2022. Arxivat de l'original el 13 de febrer 2023. [Consulta: 10 agost 2022].
* ↑ Foster, Matt. «Czech footballer Jakub Jankto becomes first active international men's player to announce he is gay». CNN, 13-02-2023. [Consulta: 13 febrer 2023].
* ↑ «Il calciatore Jakub Jankto ha detto di essere gay» (en italià). Il Post, 13-02-2023. [Consulta: 13 febrer 2023].
* ↑ Neumann, Robert. «Respekt, brácho! Stojíme při tobě! Kluby, sportovci i média vyjadřují Janktovi sympatie» (en txec). sport.cz, 13-02-2023. [Consulta: 13 febrer 2023].
* ↑ «J. Jankto». [Consulta: 22 març 2017].
* ↑ Jakub Jankto a National-Football-Teams.com (anglès)

## Enllaços externs

* Jakub Jankto – Estadístiques de la Primera Lliga Txeca al Fotbal DNES (en txec)
* Jakub Jankto official international statistics
* Jakub Jankto, Fitxa a Soccerway